Milí rodičia a priatelia školy,

	Aj tento rok môžete poukázať 2% zo zaplatenej dane priamo na účet nášho Rodičovského združenia. Takto získané finančné prostriedky plánujeme aj tento rok, ako po  minulé roky, využiť na spestrenie školského dvora.
	Minulý šk. rok sa nám spoločnými silami podarilo nazbierať 1209,65 EUR. Tieto finančné prostriedky sme použili na spolufinancovanie projektu : ,,JABĹČKO – bezpečné ihrisko pre každé dieťa.“ ., vďaka ktorému sa nám darí obnovovať, udržiavať, ale aj dovybavovať školský dvor tak, aby bol pre deti atraktívny, bezpečný a variabilný.
Projekt nadväzuje na predchádzajúce roky:
2009: šmýkačka - 2.000 €
2010: kolotoč – 1.261,40€
2011:Zostava Drobček - 2.573 €
2012: Jeep na pružinách - 2.129 €
2013: oprava pieskovísk – 734,57 €
2014: Lokomotíva a magnetické tabule „Kvety“ - 1.164  €
	Aj tohto roku môžme nazbierať celkom slušnú kôpku peňazí, ktoré budú použité pre naše deti. O využití týchto prostriedkov budete samozrejme informovaní.
	Vyhlásenia s príslušnými údajmi si môžete vyzdvihnúť u pani  učiteľky vo Vašej triede, alebo na  www.ms-budovatelska.sk

				Ďakujeme.
					Ing. Janka Petzová
					štatutárny zástupca RZ pri MŠ Budovateľská 

Popis krokov pre venovanie 2% z dane
Ak ste zamestnaní:
 1.	Požiadajte svojho zamestnávateľa o vykonanie ročného zúčtovania preddavkov na daň z príjmov a o vystavenie potvrdenia o zaplatení dane. 
 2.	Vyplňte vyhlásenie o poukázaní 2 % dane. Uveďte potrebné údaje a sumu zodpovedajúcu 2% zaplatenej dane. 
 3.	Najneskôr do 30. apríla 2015 pošlite/doručte formuláre daňovému úradu v mieste vášho bydliska. 
	Vaše 2% nám pomôžu robiť malé veci veľkým srdcom.